Háború

Készítsen konzolos alkalmazást, amely egy szöveges állomány adatait felhasználva az alábbi feladatokat oldja meg. A program forráskódját mentse Haboru néven! (A program megírásakor a felhasználó által megadott adatok helyességét, érvényességét nem kell ellenőriznie, feltételezheti, hogy a rendelkezésre álló adatok a leírtaknak megfelelnek.)

Ha a felhasználótól kér be adatot, jelenítse meg a képernyőn, hogy milyen értéket vár! Az ékezetmentes kiírás is elfogadott.

Hozzon létre egy Pokemon osztályt az alábbi tulajdonságok tárolására:

* Név – a pokemon neve
* Azonosito – egyedi azonosító szám 001-től kezdődik 010 alatti érték első generációs pokemont, 10-től második generációs pokemont jelöl.
* termElem – minden pokemont jellemez minimum egy- maximum kettő természeti elem. Ha két természeti elemmel is jellemez egy pokemont, akkor azok vesszővel vannak elválasztva egymástól.
* OsszStat- ez egy statisztikai számadat a pokemonok összpontszámát jelöli. Ezzel a számmal jellemezzük az erősségüket.

A pokemonokra jellemző viselkedések:

* Konstruktor- mely a megadott tulajdonságokból inicializál egy új példányt (String nev, String azonosito, string termeszeti elem, int osszStat)
* getter, setter metódusok
* generacio: az azonosítóból kiszámolja, hogy hanyadik generációs a pokemon. 10 alatt első, 10-től második generációs.
* harcol- egy paraméterként megadott pokemon ellen true értéket ad, ha az ellenfelét legyőzte, false értéket, ha veszitett. A harc az osszStat érték összehasonlitásával történik.A nagyobb győz.
* Amennyiben egy pokomen győz, az osszStat értéke +10 ponttal növekszik, vereség esetén 10 ponttal csökken.

A pokemonok között egy vírus terjedt el, mely megváltoztatta a viselkedésüket. A vírus kizárólag a

* Normal
* Pszicho
* Sarkany

típusú pokemonokat fertőzi meg.

A megfertőződött pokemont egy uj Fertozott osztállyal irjuk le, mely a Pokemon osztály leszármazottja legyen! Az alábbi tulajdonságok jellemzik a pokemon tulajdonságok mellett:

* fertőzöttségi szint: az első generációs pokemonok esetében a fertőzöttségi szint 1, a második generációs pokemonok esetében ez a szint 2.

A fertőzöttségi szint meghatározza a szörnyek osszStat étékét:

* 1-es fertőzöttségi szint esetén a virus negatív hatással volt a pokemonunkra, az összstat értéke egy 100-150 közötti véletlen számmal csökken
* 2-es fertőzöttségi szint esetén az őrültségét fokozza, vagyis az osszStat értéke 100-150 közötti véletlenszerű számmal nő.

Kezdetben a pokemonok nyugodtan éltek egymás mellett. (Olvassa be a pokemons.txt fájlt, és mentse el egy arra megfelelő adattárolóban.)

A virus kitörését követően a pokemonok két táborra szakadtak:

* voltak akik megúszták a fertőzést (Ők maradtak a Pokemon osztály tipusú listában),
* és voltak akik fertőzöttek lettek (ők átkerülnek egy Fertozott tipusú listába, és kikerülnek az egészségesekéből).

A háború elkezdődött. A háború első évében egy-egy Fertőzött pokemon véletlenszerűen támadt rá egy-egy egészséges pokemonra. Azt, hogy melyik pokemon támadt melyikre, véletlen számok döntsék el. A győztes pokemonnak +10 -zel nőtt az osszStat értéke, a vesztesé 10 ponttal csökkent.

Minden harc után módoluljon az osszStat értéke mindkét félnek.

A háború első éve 15 harcot jelentsen. (HaboruElsoEve metódus.)

A háború első éve után tegyen jelentést azokról a pokemonokról, amelyikre a felhasználó kíváncsi. A pokemon azonosítóját megadva adja meg, hogy az adott pokemon megfertőződött-e, hogy hány osszStat-tal kezdte a háborút és mennyit növekedett, vagy csökkent az osszStat értékük.

A háború második évében a harcok fokozottabbá váltak! 2-3 fős egészséges pokemoncsapatok támadtak ugyanennyi fős Fertőzöttre. A csapattagok osszStat értékét összeadták, és amelyik csapatnak több volt az a csapat győzött, +20 pontot kaptak fejenként, a vesztes csapattagok 20 ponttal csökkentek.

30 harc zajlott le, mire az év végére értünk.

A háború második éve után részletes jelentést adjon minden pokemonról, hogy hány osszStat-tal kezdték az első háborút mennyit növekedett, vagy csökkent az első évben és a második évben. (Fájlbaírás ---> „jelentes.txt”)

Az utolsó, végső összecsapás a 3. évben zajlott. Minden pokemon összeszedte megmaradt erejét, és a csapatok egymásnak estek. Véres, hosszú háború zajlott le ez alatt az esztendő alatt. Minden egészséges pokemon, minden fertőzött pokemonnal harcolt, és a legvégén az a csapat győzött, amelynek több volt az osszStat értéke.

Ki nyerte a háborút?